अस अपने ‘डेरै’ परतोए। सम्यान रक्खेआ ते रुट्टी खाद्धी। पर सौना कोई चांह्दा गै नेईं। अमीता दे सिर बड़ी पीड़ ऐ। भाएं मदन रैणा बी बमार ऐ, पर उसदी एह् खूबी ऐ जे उ’न्नं कदें अपनी तकलीफा दी परवाह् नेईं कीती। ओह् अमीता दा सिर तलसन लगी। अमीता ते मदन दा स्हेलड़पुना इन्ना जादा बधी गेदा ऐ जे दुबे’जी ने उ’नेंगी ननान-भरजाई आखना शुरू करी ओड़े दा ऐ। उं’दी दिक्खो-दिक्खी सब्भै उ’नेंगी ननान-भरजाई आखन लगी पे न, ते इस चाल्ली अमीता जगत भाबी ते मदन जगत ननान बनी गेदी ऐ।